Aalborgs Stifts Adresseavis, 1825-02-17
Paa den lille Øe Kleinmoor skal kun være 3 Huse tilbage og Øen Sydfall være ganske forsvunden. Strandfogeden har angivet de indskyllede Huusgeraad og Effecter for meer lend 200 Læs. Saa frygtelig en Flod har Man der ikke oplevet i de sidste 108 Aar (Aar 1717). - Fra Wilster berettes om den Skade, der er skeet i Wilstermarsken, som dog med Hensyn til de øvrige Marsklande er sluppen temmelig vel derfra. Jmidlertid er der derved, at Man har forsømt at vedligeholde Stopningen for mange af Størflodens Sluser skeet megen Skade, som kunde være undgaaet. J Byen Weversfleth ere 6 Huse bortskyllede tilligemed 3 Fruentimmer. Der og paa andre Steder ere af Husene kun Stolperne med noget Tag tilbage; Væggene ere ganske borte. J Brockdorf og St. Margrethe seer det skrækkeligt ud i mange Huse. Fra Elben frygtede Man i Wilstermarsken meget for et Digebrud, da det salte Vand vilde gjøre Jorden ufrugtbar, men tillykke skeete det ikke. - Ved Glückstadt har derimod Elben gjennembrudt Diget og bortskyllet de bagved staaende Huse, saa der ikke er Spor tilbage af dem, hvorved ogsaa 24 Mennesker ere omkomne i Bølgerne. J et Huus, der ligeledes blev bortskyllet, omkom 5 Mennesker. Strømmen gjennem Aabningen var saa stærk, at den tog en Grønlandsfarer og 2 smaa Skibe med sig og disse reev igjen 2 Huse om. - J Uetersen havde Man Aftenen før den skrækkelige Storm lagt sig ubekymret til Roe, da Man næsten var saa vant til Stormen. Men hvilket et Syn, da Man vaagnede om Morgenen, Hele Omegnen var oversvømmet og Man mærkede, at der var skeet et Digebrud. Fra Neuendeich saae Man kun Tagene af Husene rage frem over Vandet. En Lykke var det, at en Grønlandsfarer laae der med 6 Baade. Men da de ilede til Hielp, vilde de Fleste ikke skille sig fra deres Eiendom. Jmidlertid manglede de Ulykkelige isærdeleshed Levnetsmidler. Man ilede til Hielp med hvad Man i en Hast kunde samle; i et Huus fandt Man over 40 Mennesker paa Loftet, der vare ganske matte af Hunger. Antallet af druknet Qvæg er meget betydeligt. Uetersen er fuld af reddede Mennesker med bleegt og forstyrret Udseende. - I Hertugdømmet Bremen, paa den anden Side af Elben, bleve næsten alle Marskdistrikterne satte under Vand, hvorved en uoverskuelig Elendighed blev udbredt over deres talrige Beboere. J den første Miil i Altenlandet mellem Stade og Tilenfleth er Dæmningen gjennembrudt paa 17 Steder og hiinsides Tilenfleth paa 14 Steder. Ved Mojenhørn er skeet et formeligt Grundbrud paa 30 Ruther (en Ruthe 10 a 12 Fod). Med faa Undtagelser staaer Vandet i alle Huse flere Fod høit, i mange 6 til 8 Fod, saa at Beboerne maatte søge op paa Lofterne. Kun 2 Mennesker ere dog omkomne, men mange Beboere have kun reddet Lidet eller Jntet af deres Qvæg. Fra Stade og Tilenfleth har Man saa godt muelig den 4de og 5te understøttet disse Ulykkelige med Levnetsmidler. Paa den anden Miil af Altenlandet er skeet mindst Skade. Men paa den tredie Miil seer det derimod sørgeligt ud. J Frankop alene er 16 Mennesker begravede i Bølgerne, 8 Huse bortrevne og mange ødelagte. Hertil kommer, at Man mangler Baade til at ile de Betrængte til Hielp, der stikke Nød Slag ud fra deres Lofter. Fra Buxtehude har Man i største Hast sendt Levnetsmidler. Det meste Hornqvæg er gaaet forloren. Saaledes er langs med Elben overalt skeet større eller mindre Skade. Etsteds er skeet et Brud paa 70 Fod, der har revet et nyt Huus bort med sig. J Neueenland er skeet 2 Hovedstyrtninger, paa 15 til 18 Ruthers Længde, der har revet adskillige Huse med, navnlig Møllehuset med dets Lader. 4 Mennesker ere forulykkede. J det Freiburgske er skeet 4 Hovedstyrtninger. De Ulykkelige, der maatte redde sig paa Lofterne, mangle drikkeligt Vand.